Villano de las Encartaciones

Villano de las Encartaciones ialah satu baka anjing pekerja besar Sepanyol dari rantau las Encartaciones di provinsi Vizcaya, di Negara Basque; ia juga terdapat di Álava, di Cantabria timur, dan di Burgos utara. Kegunaan tradisional anjing adalah dalam pengurusan lembu baka monchina dari Cantabria dan Negara Basque dan khususnya untuk membantu dengan membawa lembu turun dari padang ragut gunung pada antara Oktober dengan Disember. Pada tahun 2009, terdapat kurang daripada 200 ekor anjing yang didaftarkan dalam buku pembaka.

Ia merupakan salah satu daripada lima baka anjing Basque, yang lain merupakan anjing gembala Basque, erbi txakur, anjing penuding Navarra, dan villanuco de las Encartaciones.

Sejarah
Villano ialah anjing pekerja tradisional di rantau las Encartaciones di provinsi Vizcaya, di Negara Basque, dan sedikit sebanyak juga di Álava, di Cantabria timur, dan di Burgos utara. Sejarahnya terjalin erat dengan baka lembu gunung monchina di rantau itu; perkaitan antara kedua-duanya sangat rapat sehingga orang telah berkata bahawa "salah satu baka tidak dapat wujud tanpa yang lagi satu".

Dahulu, ia merupakan anjing lebih kecil berbanding dengan anjing kini. Kaedah tradisional penangkapan lembu monchina di pergunungan Vizcaya melibatkan penggunaan dua jenis atau baka anjing: Villano digunakan untuk memisahkan dan menggiring lembu yang dipilih oleh ganadero ke titik penangkapan lembu oleh alano Sepanyol yang lebih besar dan lebih berat. Dari tahun 1960-an, daripada menggunakan dua baka yang tidak dapat melaksanakan fungsi yang baka lagi satu secara berasingan, para pembiak baka mula membiakbakanya secara bersilang dengan harapan agar dapat menggabungkan keupayaan kedua-duanya pada haiwan tunggal; ini membangkitkan villano moden. Sebuah persatuan baka, iaitu Club Nacional del Villano de las Encartaciones ("Kelab Villano de las Encartaciones Kebangsaan"), telah dibentuk pada tahun 1997.

Ia merupakan salah satu daripada lima baka anjing Basque, yang lain merupakan anjing gembala Basque, erbi txakur, anjing penuding Navarra, dan villanuco de las Encartaciones. Daripada baka-baka ini, semua kecuali anjing penuding Navarra adalah peribumi di Komuniti Berautonomi Basque dan diiktiraf sebagai baka tradisional Basque melalui dekri pemerintah pada tahun 2001. Piawaian baka untuk villano diterbitkan dalam Boletín Oficial del País Vasco ("Buletin Rasmi Negara Basque") pada tahun 2003 dan, pada tahun 2005, ia ditambahkan ke dalam senarai baka anjing yang diiktiraf oleh pemerintah kebangsaan Sepanyol. Ia merupakan antara empat belas baka haiwan peribumi yang termasuk dalam rancangan pembangunan luar bandar untuk Negara Basque untuk tempoh 2007–2013. Ia tidak diiktiraf oleh Real Sociedad Canina de España, iaitu kelab kenel kebangsaan Sepanyol, tetapi tersenarai sesama baka-baka Sepanyol dalam proses pemulihan.

Dengan erbi txakur, ia merupakan salah satu baka terancam paling genting di Negara Basque; pada tahun 2009, terdapat kurang daripada 200 ekor anjing yang didaftarkan dalam buku pembaka.

Ciri
Jantan berdiri kira-kira setinggi  pada paras kelasa, betina pula kira-kira setinggi . Lapis bulunya adalah keras, lurus, dan pendek – sepanjang  – dan membentuk lapis bulu padat yang terletak rapat-rapat dengan tubuh. Warnanya ialah perang kekuning-kuningan brindle, daripada pucat kepada gelap.

Kegunaan
Kegunaan tradisional anjing ini adalah dalam pengurusan lembu baka monchina dari Cantabria dan Negara Basque dan khususnya untuk membantu dengan membawa lembu turun dari padang ragut gunung pada antara Oktober dengan Disember. Perkaitan antara baka anjing ini dengan baka lembu ini adalah begitu rapat sehingga orang telah berkata bahawa "salah satu baka tidak dapat wujud tanpa yang lagi satu". Pada abad kedua puluh satu, ia mungkin juga dibela sebagai anjing pendamping.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Negara Basque (komuniti berautonomi)
Kategori:Baka anjing berasal dari Castilla dan León
Kategori:Baka anjing berasal dari Cantabria
Kategori:Baka anjing jarang
Kategori:Baka haiwan bela jinak Basque